'Gesteelde' transformator op ongelukstoneel gevind | Maroela Media
Brig. Leonard Hlathi, woordvoerder van die polisie, het gesê die polisie is vroeër vandag na die ongelukstoneel buite Tjakastad in Mpumalanga ontbied. Daar het hulle 'n silwer Opel Corsa-bakkie aangetref wat blykbaar gerol het. Twee ernstig beseerde mans het tussen bosse langs die pad gelê.
"Die polisie het nog probeer sin maak van die toneel, toe hulle 'n groot elektriese transformator voor die voertuig opgemerk het. Dit het vermoedelik van die bakkie geval toe die voertuig gerol het," het Hlathi gesê.
"Die mans kon nie 'n verduideliking gee oor waar die transformator vandaan kom nie, omdat hulle te ernstig beseer was en vir hul lewens geveg het. 'n Ambulans is ontbied wat hulle dadelik na 'n hospitaal gehaas het."
Hlathi het gesê die polisie het rede om te glo die transformator is gesteel. Die mans, onderskeidelik 25 jaar en 27 jaar oud, is tans in 'n kritieke toestand in die hospitaal onder polisiebewaking op 'n aanklag van die besit van vermoedelik gesteelde goedere. 'n Saak van roekelose en nalatige bestuur word ook ondersoek.
Jy sal saai wat jy maai. Jammer oor die bakkie.
Die blinde sambok slaan hard,
Twee mans laai nie daai transformater met die hand op nie. Dalk het iemand by Eskom hulle gehelp met n hyskraan?
As ek die spul so bekyk was die corsa ge "power charge" met daai transformer en het toe laag gevlieg.
Raymond · 3 jaar gelede
Ek is jammer om te se , maar al was daardie transformer leeg dink ek nie twee mans sal dit met die hand optel nie , wat nog te as dit vol olie was ??